


ԱՄՓՈՓԱԹԵՐԹ 
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՆՈՅԵՄԲԵՐԻ 21-Ի N 1667-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ  ՆԱԽԱԳԾԻ 

	1․ Գեղարքունիքի մարզպետարան (կարծիք)
	24 մարտի 2026թ.

	
	Գրություն N 01//2583-2026

	Ձեր 19.03.2026թ. N 1/17.2/2376-2025
ՀՀ Գեղարքունիքի մարզպետի աշխատակազմի համապատասխան ստորաբաժանումներում ուսումնասիրվել և քննարկվել է «Հայաստանի Հանրապետության կառավարության 2019 թվականի նոյեմբերի 21-ի Սևանա լճում ձկան և խեցգետնի պաշարների վերականգնման, պահպանման, վերարտադրման, ինչպես նաև դրանց պաշարների որոշման, ձկան և խեցգետնի արդյունագործական որսի քանակների, ձևերի և կազմակերպման կարգը սահմանելու մասին» N 1667-Ն որոշման մեջ փոփոխություններ և լրացումներ կատարելու մասին» Կառավարության որոշման նախագիծը:
Վերոնշյալ Կառավարության որոշման նախագծի վերաբերյալ առաջարկություններ չունենք:
	Ընդունվել է ի գիտություն։

	2․ Բնապահպանության և ընդերքի տեսչական մարմին (կարծիք)
	23 մարտի 2026թ.

	
	Գրություն N 01/29.3/4/2134-2026

	Ի պատասխան Ձեր` 2026 թվականի մարտի 19-ի թիվ 1/17․2/2376-2026 գրության` հայտնում եմ, որ Բնապահպանության և ընդերքի տեսչական մարմինը Սևանա լճում ձկան և խեցգետնի պաշարների վերականգնման, պահպանման, վերարտադրման, ինչպես նաև դրանց պաշարների որոշման, ձկան և խեցգետնի արդյունագործական որսի քանակների, ձևերի և կազմակերպման կարգը սահմանելու մասին» N 1667-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծում առաջարկում է  կատարել հետևյալ փոփոխությունը․
1․ Որոշման N 3 հավելվածի Ձև N 2-ի 2.2.3-րդ կետում «որսագործիքների և այլ անհրաժեշտ նշումների վերաբերյալ» բառերից հետո լրացնել «ստացված տվյալները փոխանցվում են նաև Բնապահպանության և ընդերքի տեսչական մարմին» բառերով։
	Չի ընդունվել։
Արդյունագործական որսի նկատմամբ հսկողությունն իրականացնում է էկոպարեկային ծառայությունը։ Յուրաքանչյուր մարմին «Վարչարարության հիմունքների և վարչական վարույթի մասին» օրենքով սահմանված վարչական մարմինների փոխօգնության ինստիտուտի հիման վրա կարող է դիմել Շրջակա միջավայրի նախարարությանը և ստանալ իրեն անհրաժեշտ տեղեկատվությունը։

	3․  Պետական եկամուտների կոմիտե (կարծիք)
	24 մարտի 2026թ.

	
	Գրություն N 01/3-1/18311-2026

	Ի պատասխան Ձեր 19.03.2026թ. N1/17․2/2376-2026 գրության
Հայաստանի Հանրապետության պետական եկամուտների կոմիտեն քննարկել է «Հայաստանի Հանրապետության կառավարության 2019 թվականի նոյեմբերի 21-ի N 1667-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որի վերաբերյալ հայտնում ենք, որ առաջարկություններ չկան։
	Ընդունվել է ի գիտություն։


	4. Ներքին գործերի նախարարություն (կարծիք)
	25 մարտի 2026թ.

	
	Գրություն N 43/6/84021-26

	Ի պատասխան Ձեր՝ 19.03.2026թ. թիվ 1/17․2/2376-2026 գրության` ՀՀ ներքին գործերի նախարարությունում ուսումնասիրվել է «Հայաստանի Հանրապետության կառավարության 2019 թվականի նոյեմբերի 21-ի N 1667-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որի վերաբերյալ ՀՀ ներքին գործերի նախարարության առաջարկությունները ներկայացվում են կից։
«Հայաստանի Հանրապետության կառավարության 2019 թվականի նոյեմբերի 21-ի N 1667-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ առաջարկվում է՝ 
1․ Նախագծի վերնագրում «ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ» բառերը փոխարինել «ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ» բառերով՝ հաշվի առնելով, որ Նախագծի 1-ին կետով նախատեսվում է կատարել լրացում։
2․ Նախագծի համաձայն՝ լողամիջոցների շարժը, տեղադիրքը և հետագծելիությունը վերահսկելու նպատակով, համապատասխան պայմանների առկայության դեպքում, նախատեսվում է լողամիջոցների կահավորում էլեկտրոնային հսկողության սարքերով։
Որոշման N 3 հավելվածի՝ լրացվող 12.1-ին կետով նախատեսվում է տվյալների բազայում մուտքագրել բացառապես էլեկտրոնային հսկողության սարքերով կահավորման վերաբերյալ տվյալները, սակայն չի նախատեսվում լողամիջոցների շարժի, տեղադիրքի և հետագծելիության տվյալների մուտքագրում՝ իրական ժամանակում կամ որսի ավարտից հետո:
Վերահսկողական մեխանիզմների և անվտանգության արդյունավետության բարձրացման նպատակով առաջարկվում է սահմանել նաև լողամիջոցների շարժի, տեղակայման և հետագծելիության վերաբերյալ տվյալների մուտքագրման ընթացակարգ՝ հնարավորության դեպքում ապահովելով դրանց ստացումը և փոխանցումը իրական ժամանակում։ Միաժամանակ, անհրաժեշտ է նախատեսել դրույթ, որի համաձայն՝ ՀՀ ներքին գործերի նախարարությանը կտրամադրվի համապատասխան տվյալների բազայում առկա՝ իրական ժամանակում ստացվող տեղեկություններին հասանելիություն։ Նշված կարգավորումները հնարավորություն կտան բարձրացնել իրավախախտումների կանխարգելման և բացահայտման արդյունավետությունը, ինչպես նաև՝ ապահովել արտակարգ իրավիճակներին օպերատիվ արձագանք։
	1. Ընդունվել է։
Կատարվել են համապատասխան փոփոխություններ նախագծի և հիմնավորման վերնագրերում։
2. Ընդունվել է մասամբ։
Նախագծի 2-րդ կետում նախատեսվել է, որ լողամիջոցների շարժի, տեղադիրքի և հետագծելիության վերաբերյալ տեղեկատվությունը նույնպես ներառվում է Տվյալների բազայում։
Ինչ վերաբերում է ՀՀ ներքին գործերի նախարարությանը Տվյալների բազային հասանելիություն տրամադրելու առաջարկին, ապա հարկ է նշել, որ արդյունագործական որսի նկատմամբ հսկողությունն իրականացնելու է էկոպարեկային ծառայությունը, իսկ ըստ անհրաժեշտության Տվյալների բազայից համապատասխան տեղեկատվություն ստանալու նպատակով յուրաքանչյուր մարմին «Վարչարարության հիմունքների և վարչական վարույթի մասին» օրենքով սահմանված վարչական մարմինների փոխօգնության ինստիտուտի հիման վրա կարող է դիմել Շրջակա միջավայրի նախարարությանը և ստանալ անհրաժեշտ տեղեկատվությունը։

	5. Սննդամթերքի անվտանգության տեսչական մարմին (կարծիք)
	27 մարտի 2026թ.

	
	Գրություն N /06.1/4/3928-2026

	  Ի պատասխան Ձեր՝ 2026 թվականի մարտի 19-ի
  թիվ 1/17․2/2376-2026 գրության 
   «Հայաստանի Հանրապետության կառավարության 2019 թվականի նոյեմբերի  21-ի Սևանա լճում ձկան և խեցգետնի պաշարների վերականգնման, պահպանման, վերարտադրման, ինչպես նաև դրանց պաշարների որոշման, ձկան և խեցգետնի արդյունագործական որսի քանակների, ձևերի և կազմակերպման կարգը սահմանելու մասին» N 1667-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի վերաբերյալ առարկություններ և առաջարկություններ չկան: 
	Ընդունվել է ի գիտություն։


	6. Տարածքային կառավարման և ենթակառուցվածքների նախարարություն (կարծիք)
	27 մարտի 2026թ.

	
	Գրություն N ԴԽ/14.2/11528-2026

	Ի պատասխան Ձեր՝ 19.03.2026թ.
թիվ 1/17․2/2376-2026 գրության
Ձեր կողմից ներկայացված «Հայաստանի Հանրապետության կառավարության 2019 թվականի նոյեմբերի 21-ի Սևանա լճում ձկան և խեցգետնի պաշարների վերականգնման, պահպանման, վերարտադրման, ինչպես նաև դրանց պաշարների որոշման, ձկան և խեցգետնի արդյունագործական որսի քանակների, ձևերի և կազմակերպման կարգը սահմանելու մասին» N 1667-Ն որոշման մեջ փոփոխություններ և լրացումներ կատարելու մասին» Կառավարության որոշման նախագիծը քննարկվել է ՀՀ տարածքային կառավարման և ենթակառուցվածքների նախարարությունում, Ջրային կոմիտեում, ինչպես նաև ՀՀ Գեղարքունիքի մարզպետի աշխատակազմում։
Նախագծի վերաբերյալ առաջարկություններ և դիտողություններ չկան։
Առդիր՝ էլեկտրոնային նյութ։
ՀՀ Գեղարքունիքի մարզպետի աշխատակազմի համապատասխան ստորաբաժանումներում ուսումնասիրվել և քննարկվել է «Հայաստանի Հանրապետության կառավարության 2019 թվականի նոյեմբերի 21-ի Սևանա լճում ձկան և խեցգետնի պաշարների վերականգնման, պահպանման, վերարտադրման, ինչպես նաև դրանց պաշարների որոշման, ձկան և խեցգետնի արդյունագործական որսի քանակների, ձևերի և կազմակերպման կարգը սահմանելու մասին» N 1667-Ն որոշման մեջ փոփոխություններ և լրացումներ կատարելու մասին» Կառավարության որոշման նախագիծը:     
   Վերոնշյալ Կառավարության որոշման նախագծի վերաբերյալ առաջարկություններ չունենք:
	Ընդունվել է ի գիտություն։


	7. Էկոնոմիկայի նախարարություն (կարծիք)
	31 մարտի 2026թ.

	
	Գրություն N 09.4.1/7802-2026

	Ի պատասխան Ձեր 2026 թվականի մարտի 19-ի № 1/17․2/2376-2026 գրության՝ Հայաստանի Հանրապետության կառավարության 2019 թվականի նոյեմբերի 21-ի Սևանա լճում ձկան և խեցգետնի պաշարների վերականգնման, պահպանման, վերարտադրման, ինչպես նաև դրանց պաշարների որոշման, ձկան և խեցգետնի արդյունագործական որսի քանակների, ձևերի և կազմակերպման կարգը սահմանելու մասին» N 1667-Ն որոշման մեջ փոփոխություններ և լրացումներ կատարելու մասին» որոշման նախագծի վերաբերյալ տեղեկացվում է, որ ՀՀ Էկոնոմիկայի նախարարությունն առաջարկություններ և առարկություններ չունի։

	Ընդունվել է ի գիտություն։


	8. Ազգային անվտանգության ծառայություն (կարծիք)
	01 ապրիլի 2026թ.

	
	Գրություն N 11/493

	Ի պատասխան Ձեր՝ 18.03.2026թ.
N 1/17․2/2376 գրության
«Հայաստանի Հանրապետության կառավարության 2019 թվականի նոյեմբերի  21-ի N 1667-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի վերաբերյալ առաջարկություններ չկան:
	Ընդունվել է ի գիտություն։


	9. Արդարադատության նախարարություն (պետական-իրավական փորձագիտական եզրակացություն)
	04 հունիսի 2026թ.

	
	Գրություն N /27.1.1/27553-2026

	Ի պատասխան Ձեր՝ 2026 թվականի ապրիլի 16-ի թիվ 1/17.1/3107-2026 գրության և ի լրումն Հայաստանի Հանրապետության արդարադատության նախարարության 2026 թվականի մայիսի 11-ի №/27.1.1/24190-2026 գրության՝ կից ներկայացվում է Հայաստանի Հանրապետության կառավարության 2019 թվականի նոյեմբերի 21-ի N 1667-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը:
Հայաստանի Հանրապետության կառավարության 2019 թվականի նոյեմբերի 21-ի N 1667-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
1. Նախագծի 1-ին կետով առաջարկվող Հայաստանի Հանրապետության կառավարության 2019 թվականի նոյեմբերի 21-ի N 1667-Ն որոշման (այսուհետ՝ Որոշում) N 3 հավելվածի 3.1-ին կետի՝ նոր լրացվող 4-րդ ենթակետով նախատեսվում է, որ յուրաքանչյուր կենդանատեսակ օգտագործողին, վերջինիս հետ ձկնորսության իրականացման նպատակով պայմանագիր կնքած ձկնորսների քանակով, տրամադրվում են էլեկտրոնային քարտեր, որոնք ներառում են կնքված պայմանագրի մասին ամբողջական տեղեկատվություն՝ օգտագործողի անվանումը, ձկնորսների տվյալները (․․․)։
Նշված կարգավորումը ենթադրում է ձկնորսների անձնական տվյալների հավաքագրում, ամրագրում, պահպանում, օգտագործում և այլ մշակում՝ «Անձնական տվյալների պաշտպանության մասին» օրենքի (այսուհետ՝ ԱՏՊ օրենք) իմաստով։
Միաժամանակ, Նախագծում հստակեցված չէ, թե ձկնորսների ո՞ր տվյալներն են ներառվելու էլեկտրոնային քարտերում, ի՞նչ ծավալով և նպատակով են դրանք մշակվելու, ովքե՞ր են ունենալու այդ տվյալներին հասանելիություն, ինչպես նաև ի՞նչ ժամկետով են դրանք պահպանվելու։ «Ձկնորսների տվյալները» ձևակերպումը ընդհանուր և ոչ բավարար չափով որոշակի է, ինչի պայմաններում կարող է առաջանալ անձնական տվյալների՝ անհրաժեշտից ավելի լայն ծավալով մշակման ռիսկ։
ԱՏՊ օրենքի 4-րդ և 5-րդ հոդվածների համաձայն՝ անձնական տվյալները պետք է մշակվեն օրինական և որոշակի նպատակներով, իսկ տվյալների մշակումը պետք է լինի պիտանի, անհրաժեշտ և չափավոր։ Անձնական տվյալներ մշակողը պարտավոր է մշակել միայն այն նվազագույն քանակի անձնական տվյալները, որոնք անհրաժեշտ են տվյալ մշակման օրինական նպատակին հասնելու համար։
Հաշվի առնելով վերոգրյալը՝ առաջարկվում է Նախագծով առաջարկվող N 3 հավելվածի 3.1-ին կետի 4-րդ ենթակետում հստակ սահմանել էլեկտրոնային քարտերում ներառվող ձկնորսների անձնական տվյալների սպառիչ շրջանակը։ Նպատակահարմար է նաև նախատեսել այդ տվյալների մշակման նպատակը, պահպանման ժամկետները, հասանելիություն ունեցող անձանց շրջանակը, ինչպես նաև տվյալների պաշտպանության և անվտանգության ապահովման հիմնական երաշխիքները։
Միաժամանակ, Նախագծի 1-ին կետով նախատեսվող լրացումներով պայմանավորված՝ անհրաժեշտ է Նախագծում նախատեսել դրույթ, որի համաձայն Որոշման N 3 հավելվածի 3․1-ին կետի 2-րդ ենթակետում «։» կետադրական նշանը կփոխարինվի «․» կետադրական նշանով՝ ենթակետերի վերջում կետադրական նշանների միատեսակ կիրառումն ապահովելու նպատակով։
2. Նախագծի 2-րդ կետով Որոշման N 3 հավելվածի՝ նոր խմբագրությամբ շարադրվող 4-րդ կետի 1-ին ենթակետով նախատեսվում է, որ «Սևանա լճում ձկան և խեցգետնի արդյունագործական որսի կազմակերպման նպատակով էկոպարեկային ծառայության կողմից իրականացվում է՝
1) տվյալների էլեկտրոնային բազայի (այսուհետ՝ Տվյալների բազա) ստեղծում և վարում, որը ներառում է կնքված պայմանագրերի մասին ամբողջական տեղեկատվություն՝ կենդանատեսակ օգտագործողների անվանումը, ձկնորսների կենսաչափական տվյալները, կենդանատեսակ օգտագործողների և ձկնորսների միջև ձկնորսության իրականացման նպատակով կնքված պայմանագրերը (․․․)»։ 
Նշված կարգավորումն առնչվում է կենսաչափական անձնական տվյալների մշակմանը։ ԱՏՊ օրենքի 3-րդ հոդվածի 1-ին մասի 13-րդ կետի համաձայն՝ կենսաչափական անձնական տվյալներ են անձի ֆիզիկական, ֆիզիոլոգիական և կենսաբանական առանձնահատկությունները բնութագրող տեղեկությունները։
Հարկ է նկատել, որ Նախագիծը չի հստակեցնում, թե կոնկրետ ի՞նչ կենսաչափական անձնական տվյալներ են մշակվելու, ի՞նչ եղանակով են դրանք ձեռք բերվելու, ի՞նչ նպատակով են օգտագործվելու, ովքե՞ր են ունենալու դրանց հասանելիություն, ի՞նչ ժամկետով են դրանք պահպանվելու, ինչպես նաև մշակման նպատակի ավարտից հետո արդյո՞ք դրանք ենթակա են ոչնչացման կամ ուղեփակման։
ԱՏՊ օրենքի 13-րդ հոդվածի համաձայն՝ կենսաչափական անձնական տվյալները մշակվում են միայն տվյալների սուբյեկտի համաձայնությամբ, բացառությամբ օրենքով նախատեսված դեպքերի, և եթե օրենքով հետապնդվող նպատակը հնարավոր է իրականացնել միայն այդ կենսաչափական տվյալները մշակելու միջոցով։ Հետևաբար, կենսաչափական տվյալների մշակման նախատեսման դեպքում անհրաժեշտ է ոչ միայն հստակեցնել մշակման իրավական հիմքը, այլև հիմնավորել, որ համապատասխան նպատակը հնարավոր չէ իրագործել այլ՝ անձնական տվյալների պաշտպանության տեսանկյունից նվազ միջամտող եղանակով։
Բացի այդ, ԱՏՊ օրենքի 5-րդ հոդվածի 4-րդ մասի համաձայն՝ արգելվում է անձնական տվյալների մշակումը, եթե տվյալները մշակելու նպատակին հնարավոր է հասնել ապանձնավորված կերպով։ Նշված սկզբունքը հատկապես կարևոր է կենսաչափական տվյալների մշակման դեպքում՝ հաշվի առնելով այդ տվյալների բնույթը և դրանց չարաշահման հնարավոր հետևանքները։
Ելնելով վերոգրյալից՝ առաջարկվում է Նախագծով առաջարկվող N 3 հավելվածի 4-րդ կետի 1-ին ենթակետում հստակ սահմանել մշակման ենթակա կենսաչափական անձնական տվյալների սպառիչ շրջանակը, դրանց մշակման նպատակը և իրավական հիմքը, մշակման եղանակը, պահպանման ժամկետները, հասանելիություն ունեցող անձանց շրջանակը, ինչպես նաև տվյալների ոչնչացման կամ ուղեփակման կարգը։
Միաժամանակ, անհրաժեշտ է Նախագծի հիմնավորման մեջ ներկայացնել կենսաչափական անձնական տվյալների մշակման անհրաժեշտության և համաչափության հիմնավորումը, այդ թվում՝ պարզաբանելով, թե ինչու նախատեսվող նպատակին հնարավոր չէ հասնել առանց կենսաչափական անձնական տվյալների մշակման կամ նվազ միջամտող այլ եղանակով։
Բացի այդ, Նախագծով նախատեսվում է տվյալների էլեկտրոնային բազայի ստեղծում և վարում, սակայն բավարար չափով հստակեցված չեն տվյալների բազայի վարման, դրան հասանելիություն տրամադրելու, տվյալների պաշտպանության, տվյալների փոփոխման, ուղեփակման կամ ոչնչացման ընթացակարգերը։
ԱՏՊ օրենքի 19-րդ հոդվածով սահմանված են անձնական տվյալների անվտանգության ապահովման վերաբերյալ մշակողի պարտականությունները։ Մասնավորապես, անձնական տվյալներ մշակողը պարտավոր է ապահովել անձնական տվյալներ պարունակող տեղեկատվական համակարգերի պաշտպանությունը պատահական կորստից, տեղեկատվական համակարգեր անօրինական մուտք գործելուց, անձնական տվյալների անօրինական օգտագործումից, ոչնչացումից, վերափոխումից, ուղեփակումից, կրկնօրինակումից, տարածումից և այլ միջամտությունից։
Հաշվի առնելով, որ տվյալների էլեկտրոնային բազայում կարող են մշակվել անձնական տվյալներ, այդ թվում՝ կենսաչափական անձնական տվյալներ, անհրաժեշտ է Նախագծով կամ դրանից բխող կարգավորումներով սահմանել տվյալների բազայի վարման և անվտանգության ապահովման նվազագույն երաշխիքները։ Մասնավորապես, անհրաժեշտ է հստակեցնել տվյալների բազային հասանելիություն ունեցող անձանց կամ մարմինների շրջանակը, հասանելիության իրավասությունների սահմանները, տվյալների մշակման գործողությունների հաշվառման մեխանիզմները, ինչպես նաև տվյալների պահպանման, ուղեփակման և ոչնչացման ժամկետներն ու կարգը։
Այսպիսով, առաջարկվում է Նախագիծը լրացնել այնպիսի կարգավորումներով, որոնք կապահովեն տվյալների էլեկտրոնային բազայում ներառվող անձնական տվյալների մշակման հստակությունը, կանխատեսելիությունը և անվտանգությունը՝ ԱՏՊ օրենքով սահմանված պահանջներին համապատասխան։
3. Նախագծի 2-րդ կետում նոր խմբագրությամբ շարադրվող 4-րդ կետի 3-րդ ենթակետում անհրաժեշտ է հստակեցնել՝ «համապատասխան պայմանների առկայության դեպքում» ձևակերպմամբ ի՞նչ է նկատի առնվում, քանի որ նշված ձևակերպումն անորոշ է։
Միաժամանակ, Նախագծի 2-րդ կետում «խմբագրել հետևյալ բովանդակությամբ» բառերն անհրաժեշտ է փոխարինել «շարադրել նոր խմբագրությամբ հետևյալ բովանդակությամբ»՝ նկատի ունենալով «Նորմատիվ իրավական ակտերի մասին» օրենքի 33-րդ հոդվածի 1-ին մասի 3-րդ կետի դրույթը։
4. Նախագծի 3-րդ կետում Որոշման N 3 հավելվածի՝ նոր լրացվող 4․1-ին կետում առաջարկում ենք ««Սևան» ազգային պարկ» պետական ոչ առևտրային կազմակերպության» բառերը փոխարինել «տարածքը տնօրինողի» բառերով՝ նկատի ունենալով, որ Որոշման N 1 հավելվածի 3-րդ կետի 3-րդ ենթակետում «Սևան» ազգային պարկ» պետական ոչ առևտրային կազմակերպության կրճատ տարբերակ է սահմանվել  «տարածքը տնօրինող» ձևակերպումը, որը կիրառվել է նաև Որոշման N 3 հավելվածի 4-րդ կետում։
5. Նախագծի 3-րդ կետում Որոշման N 3 հավելվածի՝ նոր լրացվող 4․2-րդ կետի բովանդակությունը նույնական է Նախագծի 1-ին կետով նոր լրացվող 4-րդ ենթակետի բովանդակության հետ, ուստի նկատի ունենալով «Նորմատիվ իրավական ակտերի մասին» օրենքի 13-րդ հոդվածի 8-րդ մասի կարգավորումը՝ առաջարկում ենք Որոշման N 3 հավելվածի՝ նոր լրացվող 4․2-րդ կետը հանել՝ անհարկի կրկնությունից խուսափելու նպատակով։
6. Նախագծի 4-րդ կետում հստակեցման կարիք ունի՝ «պայմանների խախտմամբ» ձևակերպմամբ ի՞նչ պայմաններ են նկատի առնվում։
[bookmark: _Hlk223945205]Նախագծի 7-րդ կետով նախատեսվում է Որոշման N 3 hավելվածի 6-րդ կետի 8-րդ ենթակետը «տվյալները» բառից հետո լրացնել «և նրանց հետ ձկնորսության իրականացման նպատակով կնքված պայմանագրերը» բառերով։
Վերը նշված լրացման մեջ իրավական որոշակիության առումով անհրաժեշտ է հստակեցնել, թե նշված պայմանագրերի վերաբերյալ կոնկրետ ի՞նչ տվյալներ են նշվելու հայտում։
7. Նախագծի 8-րդ կետում Որոշման N 3 hավելվածի՝ նոր լրացվող 6․1-ին կետի համաձայն՝ Կենդանատեսակ օգտագործողը կարող է պայմանագրի գործողության ընթացքում ձկնորսին մեկ այլ ձկնորսով (եթե առաջարկվող ձկնորսի տվյալն այլ հայտատուի կողմից ներկայացված չի եղել) կամ լողամիջոցը մեկ այլ լողամիջոցով փոխարինելու հայտ ներկայացնել Լիազոր մարմին։ Լիազոր մարմինը կենդանատեսակի օգտագործողի կողմից ձկնորսի կամ լողամիջոցի փոխարինման մասին հայտը ստանալուց հետո 2 աշխատանքային օրվա ընթացքում ուսումնասիրում է այն և տալիս իր համաձայնությունը կամ համապատասխան հիմքերի առկայության դեպքում մերժում է հայտը, և այդ մասին համապատասխան որոշումն ընդունելուց հետո 1 աշխատանքային օրվա ընթացքում տեղեկացնում օգտագործողին։
Վերը նշված կարգավորման մեջ անհրաժեշտ է հստակեցնել, թե ներկայացվող հայտն ինչ տվյալներ է ներառելու, ինչպես նաև նշել այն հիմքերը, որոնց առկայության դեպքում հայտը մերժվում է։ Բացի այդ, անհրաժեշտ է նշել նաև, թե համաձայնությունը տալու կամ հայտը մերժելու վերաբերյալ որոշումն ի՞նչ ժամկետում է ընդունվում։ Առաջարկում ենք հստակեցնել նաև հայտը Լիազոր մարմին ներկայացնելու և հայտի վերաբերյալ համապատասխան որոշումը օգտագործողին ծանուցելու եղանակները։
8. Նախագծի 13-րդ կետում Որոշման N 3 hավելվածի՝ նոր խմբագրությամբ 14-րդ կետում առաջարկում ենք խմբագրել «անձնական տվյալների պաշտպանության կանոնները» ձևակերպումը՝ հղում կատարելով «Անձնական տվյալների պաշտպանության մասին» օրենքին։  
9. Նախագծի 18-րդ կետում Որոշման N 3 hավելվածի Ձև N 2-ի նոր լրացվող 2․4․13-րդ կետում անհրաժեշտ է հստակեցնել «դրանք» ձևակերպումը՝ նշելով, թե խոսքը ինչի՞ն է վերաբերում։

	1. Ընդունվել է։
Էլեկտրոնային քարտերում ներառվելու են այն տվյալները, որոնք սահմանված են Հայաստանի Հանրապետության կառավարության 2019 թվականի նոյեմբերի 21-ի N 1667-Ն որոշման N 3 հավելածի 6-րդ կետի 8-րդ ենթակետում (անձնագրային տվյալները)։ Այն նպատակ է հետապնդում նույնականացնել ձկնորսներին և հավաստիանալ վերջիններիս կողմից արդյունագործական որս իրականացնելու իրավունքի վերաբերյալ։ Վերոգրյալի հաշվառմամբ Նախագծով առաջարկվող N 3 հավելվածի 3.1-ին կետի 4-րդ ենթակետը «տվյալները» բառից առաջ լրացվել է «անձնագրային» բառով։
Այդ տվյալներին հասանելիություն ունենալու են Լիազոր մարմնի և էկոպարեկային ծառայության համապատասխան ստորաբաժանումները, որոնք պահպանվելու են կենդանատեսակ օգտագործողի և ձկնորսի միջև կնքված պայմանագրի ժամկետի ավարտից հետո 1 տարի ժամկետով։ 
Նախագծում նախատեսվել է դրույթ, որի համաձայն Որոշման N 3 հավելվածի 3․1-ին կետի 2-րդ ենթակետում «։» կետադրական նշանը կփոխարինվի «․» կետադրական նշանով։
2. Ընդունվել է։
Նախագծում «կենսաչափական» բառը փոխարինվել է «անձնագրային» բառով։
Անձնական տվյալների մշակումը նպատակ է հետապնդում նույնականացնել ձկնորսներին և հավաստիանալ վերջիններիս կողմից արդյունագործական որս իրականացնելու իրավունքի վերաբերյալ։ Միաժամանակ տվյալներին հասանելիություն ունենալու են Լիազոր մարմնի և էկոպարեկային ծառայության համապատասխան ստորաբաժանումները, և այդ տվյալները պահպանվելու են կենդանատեսակ օգտագործողի և ձկնորսի միջև կնքված պայմանագրի ժամկետի ավարտից հետո 1 տարի ժամկետով։
3. Ընդունվել է։
Նախագծի 3-րդ, 12-րդ և 21-րդ կետերում «համապատասխան պայմանների առկայության դեպքում» բառերը փոխարինվել են «կապի ծածկույթի հասանելիության դեպքում» բառերով։
Նախագծի 2-րդ կետում «խմբագրել հետևյալ բովանդակությամբ» բառերը փոխարինվել են «շարադրել նոր խմբագրությամբ՝ հետևյալ բովանդակությամբ» բառերով։
4. Ընդունվել է։
Կատարվել են համապատասխան փոփոխություններ։
5․ Ընդունվել է։
Նախագծից հանվել է 4.2-րդ կետը։
6. Ընդունվել է։
«Պայմանների խախտմամբ» ձևակերպումը վերաբերում է յուրաքանչյուր տարի Կառավարության կողմից Սևանա լճում ձկան և խեցգետնի արդյունագործական որսի չափաքանակները և ժամկետները, արդյունագործական որսի կազմակերպման պայմաններն ու պահանջները սահմանելու մասին որոշման պահանջներին, ինչպիսիք են ձկնորսության համար թույլատրելի արդյունագործական չափը (ծնոտից մինչև պոչային լողակի կտրվածքը) միավորի համար (գրամ), ափից առնվազն 500 մ հեռավորության վրա սիգի որս իրականցնելու պահանջը, հանգուցային, արտադրված մեքենայական կամ ձեռքի միջոցով, սինթետիկ նեյլոնե կամ այլ պոլիամիդային մանրաթելերից, թելի տրամագիծը 0.5 մմ-ից պակաս և ցանցավանդակի չափը 80 մմ-ից պակաս (ցանցավանդակի կառուցողական քայլի չափը 40 մմ-ից պակաս) ձկնորսական ուռկաններով (ցանցեր) որս իրականացնելու արգելի պահանջը։
Միաժամանակ նախագծում կատարվել են փոփոխություններ՝ հաշվի առնելով այն, որ Նախագծով նախատեսվում է սահմանել հայտ ներկայացնելու ժամանակ Որոշման 6-րդ կետի 1-8-րդ ենթակետերում նշվածից բացի հայտատուների կողմից ձկնորսների հետ ձկնորսության իրականացման նպատակով կնքված պայմանագրերը ներկայացնելու կարգավորում։ 
7. Ընդունվել է։
Կատարվել են համապատասխան լրացումներ։
Միաժամանակ Նախագծի 10-րդ կետով կարգավորված են Լիազոր մարմին հայտ ներկայացնելու և հայտի վերաբերյալ համապատասխան որոշումը օգտագործողին ծանուցելու եղանակները։
8. Ընդունվել է։
Կատարվել է համապատասխան փոփոխություն։
9. Ընդունվել է։
Նախագծի 19-րդ կետում «դրանք» բառը փոխարինվել է «լողամիջոցները» բառով։

	10. Փոխվարչապետ Մ․ Գրիգորյանի գրասենյակ (եզրակացություն)
	06 հուլիսի 2026թ.

	
	Գրություն N 02/12.93/23180-2026

	Նախագծի վերաբերյալ առկա են հետևյալ դիտարկումները`
1.	Անհրաժեշտ է ֆիքսել ձկնորսի կողմից կահավորվող էլեկտրոնային հսկողության սարքի անխափանության ապահովման ահրաժեշտությունը, իսկ պայմանի խախտման դեպքում՝ սահմանել, օրինակ, անհապաղ վերադարձի կարգը:
2.	Առաջարկվում է հստակեցնել, թե ում կողմից է տրամադրվում էլեկտրոնային հսկողության սարքը՝ ձկնորսը գնո՞ւմ է, կարո՞ղ է գնել ցանկացած սարք, որը ստանդարտներին չի համապատասխանում, լիազոր մարմի՞նն է հատկացնում պայմանագրի շրջանակում, թե՞ ոչ:
3.	Նախագծով առաջարկվում է ուռկանները կապարակնքել: Ինչպե՞ս է բացառվելու և վերահսկվելու այլ՝ չկապարակնքված ուռկանով որս իրականացնելու հնարավորությունը:
	1. Ընդունվել է:
Հաշվի առնելով այն, որ Նախագծի համաձայն էլեկտրոնային հսկողության սարքը տրամադրվելու է Ծառայության կողմից, ապա տրամաբանական է, որ դրա խափանման դեպքում սարքը անհապաղ վերադարձվելու է:
2. Չի ընդունվել։
Նախագծի 3-րդ կետի 3-րդ ենթակետով սահմանված է, որ Սևանա լճում ձկան և խեցգետնի արդյունագործական որսի կազմակերպման նպատակով էկոպարեկային ծառայության կողմից իրականացվում է լողամիջոցների շարժը, տեղադիրքը և հետագծելիությունը վերահսկելու նպատակով՝ լողամիջոցների համարակալում, իսկ կապի ծածկույթի հասանելիության դեպքում՝ կահավորում էլեկտրոնային հսկողության սարքերով (GPS կամ այլ սարքի տեղադրում)։
3. Ընդունվել է։
Ուռկանների կապարակնքումը հավաստելու է դրանց օրինական լինելը։ Իսկ չկապարակնքված ուռկանները հայտնաբերվելու են էկոպարեկային ծառայության կողմից պահպանության ծառայության իրականացման ընթացքում և դրանք հանվելու են Սևանա լճից։

	11. Վարչապետի աշխատակազմի կարգավորման ազդեցության գնահատման վարչություն (եզրակացություն)
	06 հուլիսի 2026թ.

	
	Գրություն N 02/12.93/23180-2026

	1. Նախագծի 3-րդ կետով առաջարկվում է Որոշման N 3 հավելվածի 4-րդ կետը շարադրել նոր խմբագրությամբ: Տվյալ կետի 3-ին ենթակետով սահմանվում է, որ էկոպարեկային ծառայության կողմից իրականացվում է «լողամիջոցների շարժը, տեղադիրքը և հետագծելիությունը վերահսկելու նպատակով՝ լողամիջոցների համարակալում, իսկ կապի ծածկույթի հասանելիության դեպքում՝ կահավորում էլեկտրոնային հսկողության սարքերով (GPS կամ այլ սարքի տեղադրում)»։ 
Նախագծի 10-րդ կետով առաջարկվում է Որոշման N 3 հավելվածը լրացնել ՝ 12.1-ին կետով՝ հետևյալ բովանդակությամբ. «Լողամիջոցների համարակալման, կապի ծածկույթի հասանելիության դեպքում հսկողության էլեկտրոնային սարքերով (GPS կամ այլ) կահավորման նպատակով կենդանատեսակ օգտագործողները … որսամիջոցները և լողամիջոցները ներկայացնում են լիազոր մարմնի հետ կնքված պայմանագրով սահմանված՝ արդյունագործական որսի համար նախատեսված, մուտքի և ելքի համապատասխան տեղամաս …»։
Գտնում ենք, որ «կապի ծածկույթի հասանելիության դեպքում՝ կահավորում էլեկտրոնային հսկողության սարքերով (GPS կամ այլ սարքի տեղադրում)» ձևակերպումն ունի հստակեցման կարիք: Մասնավորապես՝ 
-	անհասկանալի է, թե «կապի ծածկույթի հասանելիությունը» ինչ տարածքի և ինչ ժամանակահատվածի մասին է, ինչպես, ինչ պարբերականությամբ և որ սուբյեկտի կողմից է դա ստուգվելու ու վերահսկվելու և այլն, 
-	գործընթացի կողմ հանդիսացող որ սուբյեկտն ինչ իրավունքներ և պարտականություններ ունի «էլեկտրոնային հսկողության սարքերով կահավորման» գործընթացում,
-	անհասկանալի է, որ սուբյեկտն է կրելու «էլեկտրոնային հսկողության սարքեր (GPS կամ այլ սարք)» ձեռք բերման և սպասարկման հետ կապված ծախսերը, ինչ տեխնիկական ու շահագործման պահանջ-պայմաններ կան տվյալ սարքերի նկատմամբ, ինչպես և ինչ պարբերականությամբ է իրականացվելու դրանց նկատմամբ հսկողությունը: 
Առաջարկում ենք հստակ և սպառիչ սահմանել էլէկետրոնային սարքերով կահավորման հետ կապված բոլոր գործընթացը, պահանջ-պայմաններն ու վերահսկողությունը: 
2. Նախագծի 14-րդ կետով առաջարկվում է Որոշում N 3 հավելվածի 14-րդ կետը շարադրել նոր խմբագրությամբ՝ հետևյալ բովանդակությամբ. «Տվյալների բազայի առցանց թարմացվող տեղեկատվության հաշվառմամբ … հրապարակվում են Սևանա լճում արդյունագործական որսի վերաբերյալ քանակական տվյալներ՝ հաշվի առնելով …»։
Գտնում ենք, որ «արդյունագործական որսի վերաբերյալ քանակական տվյալներ» ձևակերպումն ունի հստակեցման կարիք: Առաջարկում ենք, հաշվի առնելով տեղեկատվության հրապարակման նպատակը, հստակ և սպառիչ սահմանել հրապարակման ենթակա տվյալների ցանկը և հրապարակման պարբերականությունը:
	1. Ընդունվել է։
- Կապի ծածկույթի հասանելիության վերաբերյալ դրույթները հանվել են Նախագծից:
- Նախագծի 3-րդ կետի 3-րդ ենթակետով սահմանված է, որ Սևանա լճում ձկան և խեցգետնի արդյունագործական որսի կազմակերպման նպատակով էկոպարեկային ծառայության կողմից իրականացվում է լողամիջոցների շարժը, տեղադիրքը և հետագծելիությունը վերահսկելու նպատակով՝ լողամիջոցների համարակալում և կահավորում էլեկտրոնային հսկողության սարքերով (GPS կամ այլ սարք), ինչը ենթադրում է, որ այդ սարքերը ձեռք են բերվելու Ծառայության կողմից:
 Միաժամանակ դրանց տեխնիկական բնութագրերը Նախագծում շարադրելը դուրս է Նախագծի կարգավորման առարկայից, իսկ այդ սարքերի նկատմամբ հսկողությունն իրականացվելու է տվյալների բազայի միջոցով՝ օնլայն ռեժիմով:
2. Ընդունվել է։
Նախագծի 14-րդ կետում սահմանվել է, որ Սևանա լճում արդյունագործական որսի վերաբերյալ քանակական տվյալները հրապարակվում են ամսական պարբերականությամբ, որում արտացոլված են լինելու ՀՀ կառավարության 2019 թվականի նոյեմբերի 21-ի N 1667-Ն որոշման 3-րդ հավելվածի 7.2-րդ կետում նշված որոշմամբ սահմանված չափաքանակը, տվյալ ժամանակահատվածում յուրաքանչյուր կենդանատեսակ օգտագործողի անվանումը, նրանց հետ կնքված պայմանագրերով նախատեսված չափաքանակը, կենդանատեսակը և տվյալ ժամանակահատվածում վերջիններիս կողմից որսված քանակը։

	12. Վարչապետի աշխատակազմի տարածքային զարգացման և շրջակա միջավայրի հարցերի վարչություն (եզրակացություն)
	06 հուլիսի 2026թ.

	
	Գրություն N 02/12.93/23180-2026

	Նախագծի վերաբերյալ առկա են ստորև բերված նկատառումները:
1. Նախագծի 2-րդ կետի նախատեսվող՝ Որոշման N 3 հավելվածի 3.1-ին կետում լրացվող՝
1) 3-րդ ենթակետով, որպես լիազոր մարմնի լիազորություն առաջարկվում է սահմանել կենդանատեսակ օգտագործողներին իրենց կողմից Սևանա լճում ձկան և խեցգետնի իրականացված արդյունագործական որսի մասին տեղեկանքի տրամադրումը, մինչդեռ՝ Նախագծում և Որոշման մեջ դրա կիրառելիության և պահանջի վերաբերյալ կարգավորումներ նախատեսված չեն, ինչպես նաև, պարզաբանման կարիք ունի արդեն իսկ իրականացված արդյունագործական որսի մասին տեղեկանքի տրամադրման անհրաժեշտության հարցը։
2) 4-րդ ենթակետով, որպես լիազոր մարմնի լիազորություն առաջարկվում է սահմանել յուրաքանչյուր կենդանատեսակ օգտագործողին վերջինիս հետ ձկնորսության իրականացման նպատակով պայմանագիր կնքած ձկնորսների քանակով էլեկտրոնային քարտերի տրամադրումը, որտեղ ի թիվս այլնի՝ պարունակելու է տեղեկատվություն լողամիջոցների համարակալման և ձկնորսական ուռկանների կապարակնքման վերաբերյալ։ Նախագծի 3-րդ կետով առաջարկվող կարգավորումներում լողամիջոցների համարակալումն իրականացվելու է էկոպարեկային ծառայության կողմից, իսկ  ձկնորսական ուռկանների կապարակնքումը՝ Նախագծի 4.1-ին կետով նախատեսվում է որպես տարածքը տնօրինողի կողմից իրականացվող գործառույթ։ Հարկ է նկատի ունենալ, որ Նախագծում և Որոշման կարգավորումներում՝ 
ա. հստակեցված չեն էլեկտրոնային քարտին վերաբերելի տեխնիկական պահանջները և կարգավորումները, այդ թվում՝ համապատասխան սարքերի կահավորման, դրանց ակտիվացման և կիրառման, ինչպես նաև դրանց կիրառման նկատմամբ հսկողություն իրականացնելու և այլնի վերաբերյալ,
բ.   ներկայացված չէ լիազոր մարմնի կողմից լողամիջոցների համարակալման և ձկնորսական ուռկանների կապարակնքման վերաբերյալ տեղեկատվության հավաքագրման գործընթացը,
գ.  բացակայում են լողամիջոցների համարակալման և ձկնորսական ուռկանների կապարակնքման գործընթացին վերաբերելի կարգավորումները։ 
դ. սահմանված չէ վերոնշյալ գործողությունների իրականացման հաջորդականությունը,
ե. հիմնավորված չէ վերոնշյալ գործառույթները տարբեր մարմինների (էկոպարեկային ծառայության, տարածքը տնօրինողի և լիազոր մարմնի) կողմից իրականացնելու նպատակահարմարությունը,
զ. առկա են նույնանման անվանումների տարբեր ձևակերպումներ, օրինակ՝ «ուռկան(ցանց)» և «ուռկան»։
2. Նախագծի 3-րդ կետով նախատեսվում է Որոշման  N 3 հավելվածի 4-րդ կետի՝ 
            1)  1-ին ենթակետով սահմանել, որ էկոպարեկային ծառայության կողմից իրականացվում է տվյալների էլեկտրոնային բազայի ստեղծում և վարում: Սակայն՝
           ա. նախագծի 13-րդ կետով նախատեսվում է սահմանել, որ պայմանագրի վերաբերյալ տեղեկատվությունը պայմանագիրը կնքելուց հետո լիազոր մարմինը 1 աշխատանքային օրվա ընթացքում ներառում է տվյալների բազայում, որը, վերաբերելի մասով, հասանելի է նաև տարածքը տնօրինողին։ Արդյունքում, մի դեպքում սահմանվում է, որ էկոպարեկային ծառայությունն է հանդիսանում համապատասխան բազայի ստեղծողը և վարողը, իսկ մեկ այլ դեպքում՝ տվյալների մուտքագրման գործառույթը վերապահվում է լիազոր մարմնին, ինչը գտնում ենք, որ խնդրահարույց է և հստակեցման կարիք ունի։ Միաժամանակ՝ հստակեցման կարիք ունի  նաև տվյալների բազայի «վերաբերելի մասով» տարածքը տնօրինողին հասանելիություն ապահովելու վերաբերյալ կարգավորումը՝ իրավական որոշակիությունից ելնելով,
          բ.  պարզաբանման կարիք ունեն էլեկտրենային քարտերում և տվյալների բազայում ներառվող տեղեկատվության անհամապատասխանությունները։ Մասնավորապես, համաձայն Նախագծի կարգավորումների՝ թե՛ էլեկտրոնային քարտերում, թե՛ տվյալների բազայում նախատեսվում է ներառել կնքված պայմանագրերի մասին ամբողջական տեղեկատվություն, մինչդեռ էլեկտրոնային քարտերում նախատեսվում է ներառել որսի իրականացման տարածքի (տեղադիրքի) ու մուտքի և ելքի տեղամասերի վերաբերյալ տեղեկատվություն, իսկ տվյալների բազայում՝ ոչ,
          2) 3-րդ ենթակետով սահմանել, որ Սևանա լճում ձկան և խեցգետնի արդյունագործական որսի կազմակերպման նպատակով էկոպարեկային ծառայության կողմից լողամիջոցների շարժը, տեղադիրքը և հետագծելիությունը վերահսկելու նպատակով՝ իրականացվում է լողամիջոցների համարակալում, իսկ կապի ծածկույթի հասանելիության դեպքում՝ կահավորում էլեկտրոնային հսկողության սարքերով (GPS կամ այլ սարքի տեղադրում)։ Հարկ է նկատի ունենալ, որ Նախագծում և Որոշման կարգավորումներում սահմանված չեն՝ 
          ա. կապի ծածկույթի հասանելիությանը վերաբերելի կարգավորումները։ Մասնավորապես՝ հստակեցված չէ, թե ո՞ր դեպքում և ու՞մ կողմից է տրվելու կապի ծածկույթի հասանելիության վերաբերյալ գնահատականը,
          բ. էլեկտրոնային հսկողության սարքերին վերաբերելի կարգավորումները։ Մասնավորապես՝ հստակեցված չեն էլեկտրոնային հսկողության սարքերի տեխնիկական պահանջները, դրանց ձեռք բերմանը և կիրառմանը վերաբերելի  կարգավորումները։              
          3) նոր խմբագրությամբ՝ Գործող Որոշման N 3 հավելվածի 4-րդ կետի 5-րդ ենթակետի շարադրման արդյունքում հանվում է Սևանա լճում ձկան և խեցգետնի արդյունագործական որսի կազմակերպման նպատակով տարածքը տնօրինողի կողմից իրականացվող մուտքի և ելքի տեղամասերում լիազոր մարմնի հետ պայմանագիր կնքած հայտատուի և ձկնորսի միջև ձկնորսության իրականացման նպատակով նախքան ձկնորսի լիճ մուտք գործելը կնքված պայմանագրի առկայության ստուգման  կարգավորումը և նոր լրացվող 4.2-րդ կետով նախատեսվում է սահմանել, որ ձկնորսները Սևանա լիճ կարող են մուտք գործել և դուրս գալ բացառապես մուտքի և ելքի տեղամասերից՝ էլեկտրոնային քարտի միջոցով։ Հարկ է նշել, որ առաջարկվող փոփոխությունների արդյունքում՝ նախքան ձկնորսների լիճ մուտք գործելը էլեկտրոնային քարտերի, ըստ այդմ՝ ձկնորսություն իրականացման նպատակով կնքված պայմանագրերի առկայությունը ստուգելու վերաբերելի կարգավորումները բացակայում են։
3. Նախագծի 5-րդ կետով նախատեսվող՝ Որոշման N 3 հավելվածի 5.1-ին կետում լրացվող «պայմանների խախտմամբ» ձևակերպումը լրացուցիչ հստակեցման կարիք ունի՝ իրավական որոշակիության պահանջներից ելնելով։
4. Նախագծի 10-րդ կետով նախատեսվում է Որոշման N 3 հավելվածի 7-րդ կետով սահմանել, որ  Սևանա լճում արդյունագործական նպատակներով ձկան և խեցգետնի որս իրականացնելու նպատակով պայմանագիր կնքելու մասին հայտ ներկայացնելու համար պահանջվող փաստաթղթերը, ինչպես նաև պայմանագրի գործողության ընթացքում ձկնորսին մեկ այլ ձկնորսով կամ լողամիջոցն այլ լողամիջոցով փոխանակելու հայտը կարող են ներկայացվել առձեռն, փոստով կամ էլեկտրոնային փոստի միջոցով: Միաժամանակ, գործող որշման 6-րդ կետով սահմանված է, որ «Սևանա լճում արդյունագործական նպատակներով ձկան և խեցգետնի որս իրականացնել ցանկացողները լիազոր մարմին են ներկայացնում պայմանագիր կնքելու մասին հայտ», որը սակայն նախագծով փոփոխության չի ենթարկվում: Այս առումով, հաշվի առնելով ՀՀ կառավարության կողմից որդեգրված պետական կառավարման թվայնացման քաղաքականությունը՝ առաջարկում ենք դիտարկել համապատասխան փաստաթղթերի ներկայացման բացառապես թվային տարբերակ:
5. Նախագծի 12-րդ կետով նախատեսվող՝ Որոշման N 3 հավելվածում լրացվող 12.1-ին կետով նախատեսվում է սահմանել, որ լողամիջոցների համարակալման, հսկողության էլեկտրոնային սարքերով (GPS կամ այլ) կահավորման նպատակով՝ որսամիջոցները և լողամիջոցները ներկայացնում են լիազոր մարմնի հետ կնքված պայմանագրով սահմանված՝ արդյունագործական որսի համար նախատեսված, մուտքի և ելքի համապատասխան տեղամաս։ Լրացուցիչ պարզաբանման կարիք ունի որսամիջոցների՝ լողամիջոցների համարակալման նպատակով լիազոր մարմին ներկայացման պարտադիր պահանջ սահմանելը։ Միաժամանակ, լրացուցիչ հիմնավորման կարիք ունի լողամիջոցների համարակալման և կահավորման վերաբերյալ տվյալները տվյալների բազա անմիջապես մուտքագրելու փոխարեն 1 աշխատանքային օրվա ժամկետ սահմանելը։
6. Նախագծի 13-րդ կետում լրացուցիչ հիմնավորման կարիք ունի պայմանագրի վերաբերյալ տեղեկատվությունը պայմանագիրը կնքելուց հետո 1 աշխատանքային օրվա ընթացքում, այլ ոչ անմիջապես տվյալների բազայում ներառելու հարցը։ 
7. Նախագծի 21-րդ կետով նախատեսվում է Որոշման N 3 հավելվածի Ձև N 2-ի 8.1-ին կետը շարադրել նոր խմբագրությամբ, համաձայն որի՝ պայմանագիրն ուժի մեջ է մտնում լողամիջոցների համարակալման, կապի ծածկույթի հասանելիության դեպքում էլեկտրոնային հսկողության սարքերով (GPS կամ այլ) կահավորման և կապարակնքման գործողությունների ավարտին հաջորդող 2-րդ աշխատանքային օրը և գործում է մինչև  _____________ թ: Մինչդեռ՝ հարկ է նկատի ունենալ, որ Նախագծի կարգավորումների համաձայն՝ կապարակնքումն իրականացվում է ձկնորսական ուռկանների(ցանցերի) դեպքում։ 
8. Հաշվի առնելով նախագծով նախատեսվող՝  լողամիջոցների համարակալման և ձկնորսական ուռկանների կապարակնքման, ձկնորսների՝ բացառապես մուտքի և ելքի տեղամասերից էլեկտրոնային քարտի միջոցով Սևանա լիճ մուտք գործելուն և դուրս գալուն վերաբերելի կարգավորումները և դրանց խախտման դեպքում համապատասխան պատասխանատվության միջոցներ սահմանելու անհրաժեշտությունը՝ առաջարկում ենք քննարկել օրենսդրական կարգավորումներ տալու հարցը։
9.  Նախագծի հիմնավորման համաձայն՝ Նախագծի ընդունման դեպքում  Հայաստանի Հանրապետության պետական բյուջեի եկամուտներում և ծախսերում լրացուցիչ փոփոխությունների անհրաժեշտություն առկա չէ։ Մինչդեռ՝ Նախագծով նախատեսվում է իրականացնել լողամիջոցների համարակալման, ձկնորսական ուռկանների կապարակնքման, էլեկտրոնային քարտերի տրամադրման, տվյալների էլեկտրոնային բազայի ստեղծման և վարման և այլ նոր միջոցառումներ։ Ելնելով վերոգրյալից՝ առաջարկում ենք հստակեցնել տվյալ միջոցառումների իրականացման համար պահանջվող ֆինանսական միջոցների առկայության հանգամանքը, իսկ այնուամենայնիվ լրացուցիչ ֆինանսական միջոցներ ներգրավելու անհրաժեշտության դեպքում  Նախագիծը համաձայնեցնել նաև Ֆինանսների նախարարության հետ։
	1. 
1) Ընդունվել է:
Նախագածից հանվել է տեղեկանքի տրամադրմանը վերաբերող դրույթը:
2)
ա. Չի ընդունվել:
Էլեկտրոնային քարտին վերաբերելի տեխնիկական պահանջները Նախագծի կարգավորման առարկան չեն:
բ. Ընդունվել է:
Նախագծով նախատեսվել է, որ լողամիջոցների համարակալման և ցանցերի կապարակնքման վերաբերյալ տեղեկատվությունը Տվյալների բազա է մուտքագրում էկոպարեկային ծառայությունը՝ մասնավորապես 4.1-ին կետով նախատեսվել է, որ Տարածքը տնօրինողը կապարակնքումն իրականացնելուց հետո 1 աշխատանքային օրվա ընթացքում  համապատասխան տեղեկատվությունը տրամադրում է ծառայությանը Տվյալների բազա մուտքագրելու նպատակով: Իսկ 12-րդ կետով նախատեսվել է, որ լողամիջոցների համարակալման և հսկողության էլեկտրոնային սարքերով (GPS կամ այլ) կահավորման աշխատանքների ավարտից հետո առավելագույնը 1 աշխատանքային օրվա ընթացքում Ծառայությունը դրանց վերաբերյալ տվյալները մուտքագրում է Տվյալների բազա:
գ. Չի ընդունվել:
Նախագծի 12-րդ կետով նախատեսված են լողամիջոցների համարակալման և ձկնորսական ցանցերի կապարակնքման գործընթացին վերաբերելի կարգավորումները։ 
դ. Ընդունվել է:
Լողամիջոցների համարակալման և ձկնորսական ցանցերի կապարակնքման իրականացման հաջորդականությունը սահմանելը անհրաժեշտ չէ, քանի որ Նախագծի տրամաբանության համաձայն կենդանատեսակ օգտագործողները պայմանագրի կնքմանը հաջորդող 2-րդ աշխատանքային օրվանից սկսած 5 աշխատանքային օրվա ընթացքում դրանք ներկայացնում են մուտքի և ելքի տեղամասեր՝ ըստ իրենց հայեցողության: Միաժամանակ դրան սահմանված ժամկետում չներկայացնելու պարագայում կնքված պայմանագիրն ուժի մեջ չի մտնի՝ հաշվի առնելով Նախագծի 21-րդ կետի կարգավորումները:
ե. Ընդունվել է:
Հայաստանի Հանրապետության կառավարության 2019 թվականի նոյեմբերի 21-ի N 1667-Ն որոշման գործող խմբագրությամբ ձկնորսական ցանցերի կապարակնքումն իրականցնում է տարածքը տնօրինողը, և այս առումով գործառույթի փոփոխություն չի նախատեսվում: Սակայն ներկայացված եզրակացության հիման վրա արված փոփոխությունների համաձայն մնացած բոլոր գործառույթները, այդ թվում, պայմանագրերը և լողամիջոցների համարակալման, ձկնորսական ցանցերի կապարակնքման վերաբերյալ տեղեկատվությունը Տվյալների բազա է մուտքագրում Ծառայությունը:
զ . Ընդունվել է:
Նախագծում կիրառվում է «ձկնորսական ցանց» տերմինը:
2.
1) 
ա. Ընդունվել է:
Նախագծում նախատեսվել են դրույթներ, որ կնքված պայմանագրերի վերաբերյալ տեղեկատվությունը Ծառայությունն է մուտքագրում Տվյալների բազա: Միաժամանակ Նախագծով հստակեցվել է, որ պայմանագրի վերաբերյալ տեղեկատվությունը հասանելի է նաև տարածքը տնօրինողին: 
բ. Ընդունվել է:
Նախագծի 3-րդ և 4-րդ կետերում էլեկտրոնային քարտերում և տվյալների բազայում ներառվող տվյալները համապատասխանեցվել են:
2)
ա. Ընդունվել է:
Կապի ծածկույթի հասանելիության վերաբերյալ դրույթները հանվել են Նախագծից:
բ. Չի ընդունվել:
Էլեկտրոնային հսկողության սարքերին վերաբերելի տեխնիկական պահանջները Նախագծի կարգավորման առարկան չեն: Միաժամանակ Նախագծի 3-րդ կետի 3-րդ ենթակետով սահմանված է, որ Սևանա լճում ձկան և խեցգետնի արդյունագործական որսի կազմակերպման նպատակով էկոպարեկային ծառայության կողմից իրականացվում է լողամիջոցների շարժը, տեղադիրքը և հետագծելիությունը վերահսկելու նպատակով՝ լողամիջոցների համարակալում և կահավորում էլեկտրոնային հսկողության սարքերով (GPS կամ այլ սարք), ինչը ենթադրում է, որ այդ սարքերը ձեռք են բերվելու Ծառայության կողմից:
3) Չի ընդունվել։
Մուտքի և ելքի տեղամասերում տեղադրված համապատասխան սարքի միջոցով ձկնորսը նույնականացվելու է, որի արդյունքում Տվյալների բազայից ստացված տվյալների հիման վրա հաստատվելու է վերջինիս իրավունքը արդյունագործական որսով զբաղվելու վերաբերյալ՝ հաշվի առնելով այն, որ Տվյալների բազայում ներառված է լինելու ձկնորսի և կենդանատեսակ օգտագործողի միջև կնքված պայմանագիրը։
3. Չի ընդունվել։
«Պայմանների խախտմամբ» ձևակերպումը վերաբերում է Հայաստանի Հանրապետության կառավարության 2019 թվականի նոյեմբերի 21-ի N 1667-Ն որոշման 7.2-րդ կետով սահմանված Սևանա լճում արդյունագործական նպատակներով ձկան և խեցգետնի որսի օգտագործման առավելագույն չափաքանակները սահմանող Հայաստանի Հանրապետության կառավարության որոշմամբ սահմանված պայմանները: Միաժամանակ կատարվել է համապատասխան փոփոխություն Նախագծի 5-րդ կետում:
4.  Ընդունվել է:
Նախագծով նախատեսվել է փաստաթղթերի ներկայացման բացառապես թվային տարբերակ: 
5. Չի ընդունվել։
Նախագծով նախատեսվում է որսամիջոցները և լողամիջոցները ներկայացնել լիազոր մարմնի հետ կնքված պայմանագրով սահմանված՝ արդյունագործական որսի համար նախատեսված, մուտքի և ելքի համապատասխան տեղամաս, այլ ոչ Լիազոր մարմին։
Միաժամանակ Տվյալների բազա մուտքագրելու համար նախատեսվել է 1 աշխատանքային օր ժամկետը՝ հաշվի առնելով այն, որ այդ տվյալների մեծ ծավալով պայմանավորված մուտգագրման աշխատանքների իրականացումը ժամանակատար է:
6. Ընդունվել է:
Տվյալների բազա մուտքագրելու համար նախատեսվել է 1 աշխատանքային օր ժամկետը՝ հաշվի առնելով այն, որ այդ տվյալների մեծ ծավալով պայմանավորված մուտգագրման աշխատանքների իրականացումը ժամանակատար է:
7. Ընդունվել է:
Նախագծի 21-րդ կետը «կապարակնքման» բառից առաջ լրացվել է «ձկնորսական ցանցերի» բառերով:
8. Չի ընդունվել:
Այն դեպքում, երբ լողամիջոցները և ձկնորսական ցանցերը չեն ներկայացվի համապատասխանաբար համարակալման և կապարակնքման, ապա պայմանագիրն ուժի մեջ չի մտնի, և նման պարագայում արդյուանգործական որս իրականացնելը կորակվի որպես ջրային կենդանիների ապօրինի որս, որի համար պատասխանատվություն է նախատեսված Վարչական իրավախախտումների վերաբերյալ Հայաստանի Հանրապետության օրենսգրքի 89-րդ հոդվածով:
Իսկ մուտքի և ելքի տեղամասերից դուրս մուտք և ելք իրականացնելու համար պատասխանատվություն է նախատեսված Վարչական իրավախախտումների վերաբերյալ Հայաստանի Հանրապետության օրենսգրքի 88-րդ հոդվածի 3-րդ մասով:
9․ Ընդունվել է։
Նախագծի հիմնավորման մեջ լրացվել է Նախագծի ընդունման դեպքում  Հայաստանի Հանրապետության պետական բյուջեի եկամուտներում և ծախսերում լրացուցիչ փոփոխությունների վերաբերյալ տեղեկատվությունը՝ համաձայն որի Նախագծի ընդունման դեպքում անհրաժեշտություն կառաջանա ներգրավել 1 120 000 000 դրամ, որն ուղղվելու է Սևանա լճում արդյունագործական որսի համար նախատեսված.
1) 25 մուտքի և ելքի տեղամասերի կառուցմանը  - 375 000 000 դրամ,
2) 25 տեսանկարահանման համակարգերի ձեռքբերմանը – 62 500 000 դրամ,
3) 25 կշեռքների ձեռքբերմանը և տեղադրմանը – 12 500 000 դրամ, 
4) տվյալների բազայի ստեղծման աշխատանքների իրականացմանը -  70 000 000, 
5) որսի նկատմամբ հսկողության իրականացման նպատակով 10 մոտորանավակների ձեռքբերմանը – 600 000 000 դրամ։


	13. Փոխվարչապետ Մ․ Գրիգորյանի գրասենյակ (եզրակացություն)
	06 օգոստոսի 2026թ.

	
	Գրություն N 02/12.10/26370-2026

	Անհապաղ վերադարձի կարգի սահմանումը կարևոր է, իսկ դրա վերաբերյալ ամփոփաթերթում անդրադարձ չկա: Մասնավորապես, 4.2 կետը սահմանում է, որ ձկնորսները Սևանա լիճ կարող են մուտք գործել և դուրս գալ բացառապես մուտքի և ելքի տեղամասերից, մինչդեռ արտակարգ իրավիճակի դեպքում բացառություն է պետք նախատեսել, քանի որ բացառապես ելքի տեղամասից վերադարձը կարող է անվտանգային խնդիր ստեղծել:

	Չի ընդունվել։
Նախագծով չի առաջարկվում սահմանել բացառապես մուտքի և ելքի տեղամասերից Սևանա լիճ մուտք գործելու և դուրս գալու հետ կապված հարաբերությունները։ Դրանք սահմանված են եղել Հայաստանի Հանրապետության կառավարության 2022 թվականի մարտի 31-ի «Հայաստանի Հանրապետության կառավարության 2019 թվականի նոյեմբերի 21-ի N 1667-Ն որոշման մեջ լրացումներ և 2021 թվականի սեպտեմբերի 30-ի N 1584-ն որոշման մեջ փոփոխություն կատարելու մասին» N 426-Ն որոշմամբ։
Միևնույն ժամանակ էկոպարեկային ծառայության ստեղծումից՝ 2024 թվականից ի վեր արտակարգ իրավիճակով պայմանավորված այլ տարածքով Սևանա լճից ելք գործելու վերաբերյալ տեղեկատվություն չի արձանագրվել։
Հարկ է նշել նաև, որ հնարավոր չէ սպառիչ թվարկել այն բոլոր արտակարգ իրավիճակները, որոնց դեպքում ձկնորսներին իրավունք կվերապահվի Սևանա լճից ելք գործել ոչ սահմանված մուտքի և ելքի տեղամասերից, և այս առումով առաջարկի ընդունումը բացասական ազդեցություն կունենա այն տեսանկյունից, որ ձկնորսները հաճախ կօգտվեն այդ հնարավորությունից՝ յուրաքանչյուր դեպք ներկայացնելով որպես արտակարգ իրավիճակով պայմանավորված անվտանգային խնդիր։

	14. Ֆինանսների նախարարություն (կարծիք)
	17 օգոստոսի 2026թ.

	
	Գրություն N 01/9-2/21634-2026

	Ձեր 31.07.2026թ. N1/17.1/6690-2026 գրությամբ ներկայացված ՀՀ կառավարության «Հայաստանի Հանրապետության կառավարության 2019 թվականի նոյեմբերի 21-ի N 1667-Ն որոշման մեջ լրացումներ և փոփոխություններ կատարելու մասին» որոշման նախագծի (Նախագիծ) վերաբերյալ հայտնում ենք հետևյալը.
Նախագծով առաջարկվում է Սևանա լճում արդյունագործական որսի նկատմամբ հսկողության գործառույթները (բացառությամբ ցանցերի կապարակնքման) փոխանցել Էկոպարեկային ծառայությանը (գործող իրավակարգավորումներով այն իրականացվում է տարածքը տնօրինողի՝ ««Սևան» ազգային պարկ» ՊՈԱԿ-ի (ՊՈԱԿ) կողմից: Միաժամանակ վերահսկողության արդյունավետությունն ապահովելու համար առաջարկվում է ներդնել թվային նոր համակարգ՝ էլեկտրոնային բազայի, լողամիջոցների GPS տեղորոշման, ձկնորսների նույնականացման քարտերի և տեսահսկվող էլեկտրոնային կշեռքների կիրառմամբ:
Նախագծի վերաբերյալ առկա են հետևյալ դիտարկումները.
1. Ձկան արդյունագործական որսի կազմակերպման իրավասությունը ՊՈԱԿ-ից էկոպարեկային ծառայությանը փոխանցման մասով նշենք, որ էկոպարեկային ծառայության կանոնադրության 9-րդ կետի 2-րդ ենթակետի համաձայն, ծառայության հիմնական նպատակն է պետական անտառների, անտառային հողերի և բնության հատուկ պահպանվող տարածքների պահպանության ապահովումը, ինչպես նաև օրենսդրության խախտումների հայտնաբերումը, կանխումն ու խափանումը, այլ ոչ թե վերոնշյալ գործընթացի կազմակերպումը:
Հետևաբար բավարար չափով պարզաբանված չէ ձկան արդյունագործական որսի կազմակերպման իրավասությունը էկոպարեկային ծառայությանը փոխանցելու իրավական հիմնավորվածությունը։ 
Հիմնավորված չէ նաև Նախագծի 4-րդ կետով նախատեսվող ձկնորսական ցանցերի կապարակնքման գործառույթը ՊՈԱԿ-ին վերապահելու նպատակահարմարությունը, քանի որ մեկ միասնական գործընթացի տարանջատումը երկու տարբեր կառույցների միջև կարող է հանգեցնել պատասխանատվության շրջանակների անորոշության և վերահսկողության արդյունավետության նվազման ռիսկերի:
Հետևաբար առաջարկում ենք վերանայել նշված մոտեցումը՝ ապահովելով արդյունագործական որսի կազմակերպման և վերահսկողության գործընթացի ամբողջականությունն ու գործառույթների հստակ տարանջատումը:
2. Նախագծով սահմանված են ձկնորսության կազմակերպման առանձին ընթացակարգեր (մասնավորապես՝ սահմանված մուտքի և ելքի կետերով լիճ մուտք գործելու և լճից դուրս գալու պահանջներ), մինչդեռ հստակեցված չեն լճի՝ սահմանված մուտքի և ելքի կետերից դուրս գտնվող հատվածներում ապօրինի ձկնորսության դեպքերի հայտնաբերման և կանխարգելման մեխանիզմները: Արդյունքում՝ Էկոպարեկային ծառայությանը վերապահվում են ձկնորսության գործընթացի կազմակերպչական գործառույթներ, մինչդեռ ապօրինի ձկնորսության վերահսկողությունը դուրս է մնում հստակ կարգավորումներից:
Առաջարկում ենք Նախագծի շրջանակներում ներկայացնել համապատասխան հիմնավորումներ և գնահատականներ, թե պետական բյուջեից նախատեսվող շուրջ 1.1 մլրդ դրամի հատկացումները որքանով են նպաստելու ապօրինի ձկնորսության մակարդակի նվազեցմանը:
3. Նախագծի 3-րդ կետով սահմանվում է, որ Էկոպարեկային ծառայությունը պետք է իրականացնի որսի քանակական և որակական հատկանիշների գրանցում և հաշվառում: Մինչդեռ Նախագծով կարգավորվում է միայն որսված ձկան քանակական ցուցանիշների (մասնավորապես՝ կշռման միջոցով) նկատմամբ հսկողությունը՝ առանց որսի որակական հատկանիշների գնահատման և ստուգման համապատասխան մեխանիզմների հստակեցման։
Հետևաբար, առաջարկում ենք հստակեցնել որսի որակական հատկանիշների գնահատման և ստուգման ընթացակարգերը, դրանց իրականացման համար պատասխանատու մարմինների լիազորությունները, ինչպես նաև համապատասխան վերահսկողական մեխանիզմները։
4. Հիմնավորմամբ, Նախագծի ընդունման պարագայում պետական բյուջեից կպահանջվի շուրջ 1.1 մլրդ դրամ, որն ուղղվելու է Սևանա լճում արդյունագործական որսի համար նախատեսված 25 մուտքի և ելքի տեղամասերի կառուցմանը (375.0 մլն դրամ), 25 տեսանկարահանման համակարգերի ձեռքբերմանը (62.5 մլն դրամ), 25 կշեռքների ձեռքբերմանը և տեղադրմանը (12.5 մլն դրամ), տվյալների բազայի ստեղծման աշխատանքների իրականացմանը (70.0 մլն դրամ) և 10 մոտորանավակների ձեռքբերմանը (600.0 մլն դրամ)։ Մինչդեռ բացակայում են նշված ծախսերի գծով համապատասխան հաշվարկ-հիմնավորումները:
Բացի այդ, Նախագծով նախատեսվում է ձկնորսներին էլեկտրոնային քարտերի տրամադրում, լողամիջոցների համարակալում, սակայն չի հստակեցվում, թե ում հաշվին են ձեռք բերվելու այդ քարտերը և արդյոք լողամիջոցների համարակալումը կհանգեցնի լրացուցիչ մարդկային ռեսուրսների և ֆինանսական միջոցների ներգրավման  անհրաժեշտության:
Նկատի ունենալով, որ Նախագծով որոշման ուժի մեջ մտնելու ժամկետը սահմանվել է 2027թ. հունվարի 1-ից, հայտնում ենք, որ ներկայումս ընթանում են 2027թ. բյուջետային գործընթացի կազմակերպման աշխատանքներ, որի շրջանակներում Էկոպարեկային ծառայության կողմից վերոնշյալ ծախսերի գծով բյուջետային հայտ չի ներկայացվել:
Միաժամանակ, հաշվի առնելով, որ Սևանա լճում արդյունագործական որսի նկատմամբ հսկողության գործառույթները ներկայումս իրականացվում են ՊՈԱԿ-ի կողմից, որի գործունեության ապահովման նպատակով ՀՀ պետական բյուջեից նախատեսվում են համապատասխան հատկացումներ, առաջարկում ենք Նախագծով առաջարկվող կարգավորումների համատեքստում վերագնահատել նաև ՊՈԱԿ-ին ՀՀ պետական բյուջեից տրամադրվող ֆինանսավորման չափը:
	1. Չի ընդունվել։
Նախագծով առաջարկվում է ներդնել այնպիսի գործընթացներ, որոնք ուղիղ ազդեցություն են ունենալու էկոպարեկային ծառայության կողմից արդյունագործական որսի նկատմամբ արդյունավետ հսկողություն իրականացնելու գործընթացին, այլ ոչ դրա կազմակերպման։
Համակարգի ներդրմամբ միաժամանակ ձևավորվում է ձկան արդյունագործական որսի ամբողջ գործընթացի նկատմամբ հսկողության իրականացման միասնական և տեխնոլոգիական մեխանիզմ, որը հնարավորություն է տալիս իրական ժամանակում կամ համապատասխան տվյալների հիման վրա վերահսկելի դարձնել ձկնորսության իրականացման ընթացքում օրենսդրությամբ, համապատասխան պայմանագրերով և այլ իրավական ակտերով սահմանված մի շարք պարտադիր պայմանների և պահանջների պահպանումը։
Մասնավորապես, համակարգը հնարավորություն է տալիս ապահովելու հսկողություն՝
· Սևանա լճի ափամերձ գոտուց սահմանված հեռավորությունից՝ 500 մետրից դուրս ձկնորսություն իրականացնելու պահանջի պահպանման նկատմամբ,
· ձկնորսության համար արգելված, այդ թվում՝ արգելոցային և արգելավայրային գոտիներում ձկնորսություն չիրականացնելու պահանջի պահպանման նկատմամբ,
· ձկնորսների մուտքը և ելքը պայմանագրերով նախատեսված համապատասխան կետերից իրականացնելու պահանջի պահպանման նկատմամբ,
· ձկնորսության իրականացման ժամանակի, երթուղու և գտնվելու վայրի վերաբերյալ սահմանված պահանջների պահպանման նկատմամբ և այլն։
Համակարգում կիրառվող GPS տեղորոշման, աշխարհագրական գոտիների, մուտքի և ելքի էլեկտրոնային հաշվառման և այլ տեխնիկական գործիքները հնարավորություն են տալիս ոչ միայն փաստել և արձանագրել արդեն իսկ կատարված խախտումները, այլև հնարավոր իրավախախտումների հատկանիշները հայտնաբերել առավել վաղ փուլում՝ նպաստելով դրանց կանխմանը և կանխարգելմանը։
Այս առումով նախատեսվող գործառույթը պետք է դիտարկել ոչ միայն որպես ձկան արդյունագործական որսի կազմակերպման վարչարարական գործընթաց, այլև որպես այդ գործընթացի օրինականության և սահմանված պայմանների պահպանման նկատմամբ հսկողության իրականացման գործիքակազմ։ Վերջինս բովանդակային առումով անմիջականորեն առնչվում է Էկոպարեկային ծառայության կանոնադրությամբ ամրագրված՝ օրենսդրության խախտումների հայտնաբերման, կանխման և խափանման նպատակներին։
Միաժամանակ, գործընթացի կազմակերպման և դրա նկատմամբ հսկողության գործիքների մեկ միասնական տեղեկատվական միջավայրում համակցումը հնարավորություն է տալիս բացառել տեղեկատվության մասնատվածությունը, ապահովել տվյալների ամբողջականությունն ու հետագծելիությունը և հսկողական գործառույթն իրականացնել ոչ թե միայն հետադարձ՝ արդեն կատարված իրավախախտման փաստի հիման վրա, այլ նաև կանխարգելիչ եղանակով։
Միաժամանակ, ձկնորսական ցանցերի կապարակնքման գործառույթը «Սևան» ազգային պարկ» ՊՈԱԿ-ին չի վերապահվել, այն գործում է Կառավարության 2019 թվականի նոյեմբերի 21-ի N 1667-Ն որոշման ընդունման պահից, և այս առումով այն չի կարող հանգեցնել պատասխանատվության շրջանակների անորոշության և վերահսկողության արդյունավետության նվազման ռիսկերի, քանի որ Նախագծով հստակ սահմանվում են դրանց իրականացման ժամկետները և պատասխանատվությունը։
2. Չի ընդունվել։ 
Նախագծի կարգավորման առարկան չէ ապօրինի ձկնորսության դեպքերի հայտնաբերման և կանխարգելման մեխանիզմները սահմանելը։ Կառավարության 2019 թվականի նոյեմբերի 21-ի N 1667-Ն որոշման N 3 հավելվածի 1-ին կետի համաձայն՝ «Սույն կարգով կանոնակարգվում են Սևանա լճում արդյունագործական նպատակներով ձկան և խեցգետնի որսի կազմակերպման հետ կապված հարաբերությունները։»։ Ապօրինի ձկնորսության նկատմամբ հսկողությունն իրականացվելու է շուրջօրյա ծառայություն իրականացնող կարգախմբերի միջոցով։
Միաժամանակ Վարչական իրավախախտումների վերաբերյալ Հայաստանի Հանրապետության օրենսգրքի 88-րդ հոդվածի 3-րդ մասը պատասխանատվություն է նախատեսում մուտքի և ելքի տեղամասերից դուրս մուտք և ելք իրականացնելու համար։
Պետական բյուջեից նախատեսվող շուրջ 1.1 մլրդ դրամի հատկացումները կնպաստեն նորարարական լուծումների շնորհիվ առավել արդյունավետ և պատշաճ իրականացնել Սևանա լճում արդյունագործական որսի նկատմամբ հսկողությունը, մասնավորապես՝ համակարգում կիրառվող GPS տեղորոշման, աշխարհագրական գոտիների, մուտքի և ելքի էլեկտրոնային հաշվառման և այլ տեխնիկական գործիքները հնարավորություն կտան ոչ միայն փաստել և արձանագրել արդեն իսկ կատարված խախտումները, այլև հնարավոր իրավախախտումների հատկանիշները հայտնաբերել առավել վաղ փուլում՝ նպաստելով դրանց կանխմանը և կանխարգելմանը։
3. Ընդունվել է։
Նախագծի 3-րդ կետի 5-րդ ենթակետից հանվել է որակական հատկանիշների գրանցման վերաբերյալ դրույթը։
4. Ընդունվել է։
Նախագծի ընդունման պարագայում պետական բյուջեից պահանջվող շուրջ 1.1 մլրդ դրամի հաշվարկ-հիմնավորումները բացակայում են, քանի որ այդ հաշվարկները ձևավորվել են շուկայի ուսումնասիրության արդյունքում։  
Էլեկտրոնային քարտերի ձեռքբերումն իրականացվելու է էկոպարեկային ծառայության պահպանման ծախսերի հաշվին, իսկ լողամիջոցների համարակալման գործընթացը չի հանգեցնի լրացուցիչ մարդկային ռեսուրսների և ֆինանսական միջոցների ներգրավման  անհրաժեշտության:
Էկոպարեկային ծառայության կողմից շրջակա միջավայրի նախարարության 2026 թվականի մարտի 2-ի N 1/06.2.3/1710-2026 գրությամբ 2027-2029թթ. միջնաժամկետ ծախսերի ծրագրի և 2027 թվականի բյուջետային հայտի շրջանակներում ներկայացվել է նաև Նախագծի ընդունման պարագայում պետական բյուջեից պահանջվող շուրջ 1.1 մլրդ դրամ գումարը, որը սակայն համապատասխան նախարարական կոմիտեի նիստում մերժվել է։





